**Prilog 3.**

**Ciljevi LRS LAG-a Vuka-Dunav**

**i doprinos dodanoj vrijednosti LEADER-a**

**OPĆI CILJEVI LOKALNE RAZVOJNE STRATEGIJE LAG-a Vuka-Dunav ZA RAZDOBLJE 2023. – 2027.:**

**Opći cilj 1. Razvoj i jačanje gospodarskog i inovativnog potencijala područja**

Kratki opis Općeg cilja 1: Razvoj gospodarskog i inovativnog potencijala ključna je pretpostavka sveukupnog dugoročnog i održivog društveno-ekonomskog razvoja područja LAG-a, a posebice njegove kritične strateške osnovice – poljoprivrede.

**Opći cilj 2. Unaprjeđenje stanja društveno-ekonomske infrastrukture područja**

Kratki opis Općeg cilja 2: Bez razvijene društvene infrastrukture, područje LAG-a ne može ostvariti održiv i prosperitetan razvoj jer isti pridonosi društvenom razvoju, gospodarskom razvoju, ruralnom planiranju i razvoju ruralnog prostora, društvenoj koheziji i razvoju ljudskih resursa.

**Opći cilj 3. Očuvanje protektivne uloge okoliša i kulturnog identiteta područja**

Kratki opis Općeg cilja 3: Potrebno je sačuvati protektivnu ulogu okoliša s obzirom da ista služi zaštiti i očuvanju prirodnih resursa, ekosustava i bioraznolikosti, te kulturnog identiteta područja LAG-a; važno je osigurati dugoročnu održivost i dobrobit ruralne zajednice.

**SPECIFIČNI CILJEVI LOKALNE RAZVOJNE STRATEGIJE LAG-a Vuka-Dunav ZA RAZDOBLJE 2023. – 2027.:**

**SC LRS 1.1.**: Modernizacija i digitalna transformacija poljoprivredne proizvodnje

**SC LRS 1.2.**: Diversifikacija djelatnosti

**SC LRS 1.3.:** Niskougljična tranzicija ruralnog gospodarstva

Kratak opis Specifičnih ciljeva (1.1., 1.2., 1.3.): Ovi specifični ciljevi odnose se na ulaganja ciljem diversifikacije djelatnosti unutar poljoprivrednog sektora, te uvođenje novih tehnologija i/ili procesa rada u svim sektorima poljoprivredne proizvodnje, tj. modernizaciju, digitalizaciju, kao i obnovljive izvore energije. Ista su od ključnog značaja za ostvarenje općeg cilja, uključujući stvaranje dodane vrijednosti ne samo proizvedenih proizvoda već i čitavog područja LAG-a.

**SC LRS 2.1.:** Razvoj ruralne društveno-ekonomske infrastrukture

**SC LRS 2.2.:** Pokretanje, poboljšanje ili proširenje lokalnih usluga za ruralno stanovništvo

Kratak opis Specifičnih ciljeva (2.1., 2.2.):Navedeni specifični ciljevi uključuju široku lepezu raznovrsnih ulaganja u društveno-ekonomsku infrastrukturu, uključujući ulaganja u unaprjeđenje društvenog života, razvoj civilnog društva, obrazovne, kulturne i sportske infrastrukture i suprastrukture. Navedena ulaganja doprinijet će poboljšanju ili proširenju lokalnih usluga za ruralno stanovništvo, a što sve zajedno treba povećati atraktivnost područja za investiranje i život na njemu.

**SC LRS 3.1.:** Zaštita i održivo upravljanje prirodnom resursnom osnovom

**SC LRS 3.2.:** Valorizacija kulturne i tradicijske baštine

Kratak opis Specifičnih ciljeva: Ulaganja u očuvanje prirodnih resursa i kulturnog identiteta koja su predviđena ovim specifičnim ciljevima umnožit će ruralnim područjima prilike za gospodarski razvoj, turizam, energetsku održivost te podržavanje tradicijskih običaja i kulturne baštine.

**Napomena:** Kako bi projekt bio prihvatljiv za financiranje putem LAG Natječaja za intervenciju 2.1.1. Potpora razvoju društveno-ekonomske infrastrukture **mora biti usklađen sa općim ciljem 2** iz Lokalne razvojne strategije LAG-a Vuka-Dunav za razdoblje 2023.-2027. – Unaprjeđenje stanja društveno-ekonomske infrastrukture područja, te specifičnim ciljem 2.1. Razvoj ruralne društveno-ekonomske infrastrukture i/ili specifičnim ciljem 2.2. Pokretanje, poboljšanje ili proširenje lokalnih usluga za ruralno stanovništvo.

**DODANA VRIJEDNOST LEADER-a**

Zajednička načela kriterija kojima se postiže prednost prilikom odabira projekata (operacija) u okviru provedbe LAG natječaja zasnivaju se prvenstveno na doprinosu projekta (operacije) ključnim elementima **dodane vrijednosti LEADER-a** i to:

* povećanju/jačanju socijalnog (društvenog) kapitala u lokalnim zajednicama,
* poboljšanju lokalnog upravljanja te
* poboljšanju rezultata i učinaka politike za područje LAG-a u usporedbi s provedbom bez LEADER pristupa.

Doprinos dodanoj vrijednosti LEADER-a koju LAG planira postići očitovat će se prvenstveno kroz potporu inovacijama (inovativnim pristupima) te poticanju sektorske i međusektorske suradnje (partnerski projekti), kao i jačem uključivanju osjetljivih društvenih skupina.

Operacija odnosno projekt ima inovativne značajke na lokalnoj razini ako rezultira uvođenjem nove aktivnosti ili novog proizvoda ili nove/inovativne metode ili usluge na lokalnoj razini (ukupno područje LAG-a). Važno je istaknuti kako je doprinos inovativnim i pametnim rješenjima u selima ujedno i jedan od kriterija doprinosa provedbi **koncepta Pametnih sela**.

Osnovni elementi primjene inovativnosti odnosno inovativnih značajki u lokalnom kontekstu sukladno članku 31. stavku 2. (d) Uredbe (EU) br. 2021/1060. za potrebe primjene u kriterijima odabira projekata (operacija) temelje se na:

* projektnim partnerstvima koja donose međusektorsku ili sektorsku suradnju različitih dionika u iznalaženju rješenja za razvojne potrebe područja LAG-a (partnerski projekti) te
* potporom društvenim (socijalnim) inovacijama koje dovode do novih proizvoda i usluga kojima se rješavaju potrebe opće zajednice područja LAG-a, poput:
  + novih metoda i pristupa prijenosu znanja iz područja promicanja poduzetništva i poduzetničke kulture, uključujući nalaženje novih rješenja razvoja društvenog poduzetništva i partnerstva
  + inovativnih pristupa i modernih ekoloških praksi u području zaštite okoliša i prirode kao i implementacije aktivnosti biogospodarstva (bioekonomije)
  + novih metoda i pristupa prijenosu znanja u području inovativne proizvodnje lokalne hrane i drugih lokalnih proizvoda, inf. tehnologija, drugih aktivnosti područja, te u razvoju turizma (selektivni oblici, interpretacija baštine i sl.)
  + društvenih inovacija koje razvijaju nove oblike i načine uključivanja osjetljivih skupina društva
  + tehnoloških i netehnoloških inovacija usmjerenih na nove tehnologije i metode koje omogućuju povećanje otpornosti na klimatske promjene, digitalizaciju i zelenu tranziciju.

U svrhu jačanja doprinosa dodanoj vrijednosti LEADER-a u elementu poboljšanja rezultata i učinaka politike putem načela kriterija odabiraprednost će imati projekti (operacije) „zajedničkog korisnika“ te oni kojima se ostvaruje **zajednički interes**. Zajedničkim korisnikom u smislu provedbe intervencija LRS smatraju se gospodarska udruženja (zadruge, klasteri i dr.), organizacije civilnog društva ili javno-pravna tijela te pravne osobe (ustanove i/ili poduzeća u većinskom javnom vlasništvu). Zajedničkim korisnikom smatra se i provedba zajedničkih projekata, odnosno, ako se projekti (operacije) provode u sektorskom ili međusektorskom partnerstvu.

Projekt odnosno operacija ima zajednički interes**,** provodi li ga Zajednički korisnik i/ili ako je u kolektivnom interesu članova Zajedničkog korisnika i opće javnosti odnosno od dobrobiti za opću zajednicu. Takav projekt (operacija) treba biti više od zbroja pojedinačnih interesa članova Zajedničkog korisnika.

**Partnerskim projektom** smatra se projekt u kojem više korisnika (projektnih promotora) sudjeluje u provedbi projekta (operacije) u jednoj intervenciji LAG-a. Pri tomu, prije podnošenja Zahtjeva za potporu, projektni partneri moraju imati sklopljen Sporazum o međusobnoj suradnji kojim se ujedno definira glavni partner (nositelj projekta) te u kojem su jasno definirane i razgraničene aktivnosti i zadaće projektnih partnera. Također, svi korisnici (projektni partneri) moraju ispunjavati uvjete prihvatljivosti za intervenciju LAG-a za koju prijavljuju zajednički projekt (zajedničku operaciju).

**VAŽNO:** Ako se korisnik poziva na dodanu vrijednost LEADER-a, i za isto ostvaruje bodove, na kraju provedene aktivnosti / provedenog projekta LAG-u mora dostaviti izvješće (Obrazac 5 LAG Natječaja) s relevantnim dokazima o ostvarenim rezultatima / pokazateljima, ovisno o vrsti aktivnosti (npr. potpisna lista, fotografije, poveznica na izvor informacija o istom, izjave, odluke i sl.).